* Aquest article es va publicar previament a l’ARA\nEs calcula que, només al 2021, 4.404 persones han mort ofegades intentant arribar a les costes espanyoles. A diferència de 2013, ara ningú sembla sentir-se culpable. Tres relats (sobre el rescat, els traficants i els governs dels països veïns) expliquen aquesta indiferència creixent, i l’acceptació de que aquestes morts, que sovint són morts per omissió, són els efectes col·laterals necessaris de les nostres pròpies polítiques de no arribada.\n“Aquesta no és l’Europa que volem”. Així reaccionava la comissària europea d’Interior Cecilia Malmström davant la mort de 366 persones a les costes de Lampedusa. Era l’octubre de 2013. Vuit anys després s’han comptabilitzat més de 23.000 morts a la Mediterrània. En realitat són molts més. La majoria desapareixen abans de poder ser comptabilitzats, també en l’extensió de la Mediterrània (migratòriament parlant) que és el Sàhara. Segons l’informe anual de Caminando Fronteras, només al 2021, 4.404 persones han mort ofegades intentant arribar a les costes espanyoles. També al 2021 hem sabut de refugiats morts de fred a la frontera amb Polònia o d’altres ofegats al Canal de la Mànega en l’intent cada vegada més desesperat d’arribar al Regne Unit.\nA diferència de 2013, ara ja ningú sembla sentir-se culpable. Aquesta indiferència s’explica per un triple gir en els relats sobre les morts en frontera. El primer gir data de finals de 2014, quan el rescat marítim va deixar de ser una prioritat. Si bé es va seguir parlant de la necessitat de salvar vides, aleshores l’argument va ser que la millor manera de fer-ho era acabant amb les operacions de rescat, que s’entenia encoratjaven a les persones migrants a jugar-se la vida. La lògica era que a més control i més devolucions, menys sortides i, per tant, menys morts. Sabent que no serien rescatats o que serien retornats d’immediat, qui s’atreviria a posar la seva vida en risc? “Ofega un migrant per salvar un migrant”, així ho va sintetitzar un periodista britànic al The Telegraph.\nEl segon gir va arribar amb la crisi de recepció de refugiats del 2015. Aleshores les polítiques per “salvar vides” van prendre la forma d’operacions de “lluita i combat contra els traficants”. El raonament era que destruint els vaixells que els transportaven no només se salvaven les vides dels migrants sinó que també s’evitava que caiguessin en l’esclavitud. El rescat, doncs, passava a fer-se de manera “preventiva” deixant-los en terra. A nivell discursiu, la culpa passava a ser dels traficants. Com més inhumans i salvatges es presentaven els traficants, més humana i mancada de responsabilitat es mostrava la frontera europea.\nA partir del 2020 l’ús dels refugiats com a arma política per part dels països veïns (Turquia al febrer de 2020, Marroc al maig de 2021, i Bielorússia a la tardor de 2021) ha donat un tercer gir a l’argument. En cada crisi, la UE s’ha escandalitzat pel “cinisme” i la “indecència” dels governs d’aquests països, però alhora no ha dubtat en declarar-se en “guerra”, tant amb el to de les seves paraules com amb el desplegament dels exèrcits nacionals en frontera. En aquest nou context, ningú parla de salvar vides. Ara la qüestió es planteja en termes de no caure en la seva “trampa”, i la trampa són els migrants, que es considera que s’han de frenar i retornar el més aviat possible. Així és com s’arriba a afirmar que “qualsevol mètode” és vàlid a fi de “garantir les fronteres i la integritat territorial”.\nTres relats en poc més de vuit anys: deixar de rescatar per a què deixin de sortir; lluitar contra els traficants per deixar-los en terra; i retornar-los com sigui i el més aviat possible per respondre amb contundència als xantatges dels països veïns. No són només justificacions. La força del relat és profundament performativa. Les interpretacions (més que els fets) són les que determinen les nostres respostes. Així és com d’aquests relats sorgeixen aquestes polítiques: des de la reducció dràstica de la capacitat de rescat de les guàrdies costeres del nord, i l’externalització d’aquest mateix rescat a les guàrdies costeres del sud (sense importar el com), a la criminalització de les ONGs que treballen en frontera i, en el moment en què els migrants són percebuts com a “armes”, a la normalització de les devolucions en calent i la suspensió del dret d’asil.\nParaules clau: migracions, frontera, migrants, externalització, Mediterrani, rescat, tràfic de persones, UE, necropolítica, Europa\n* Aquesta publicació ha rebut finançament del programa de recerca i innovació Horitzó 2020 de la Unió Europea en virtut de l’acord de subvenció núm. 101004564 (projecte BRIDGES). Els continguts d’aquesta publicació són responsabilitat exclusiva de l’/s/les autor/a/s/es i no reflecteixen necessàriament la visió de la Unió Europea. La Comissió Europea i l’Agència Executiva Europea d’Investigació no són responsables dels usos que es puguin fer de la informació que conté aquesta publicació.


la cotorra de SIMAT: Este diumenge tots al Trinquet de Piles!!!! ...a animar a Coeter i reivindicar la Pilota Valenciana a RTVV!\nEste diumenge tots al Trinquet de Piles!!!! ...a animar a Coeter i reivindicar la Pilota Valenciana a RTVV!\nESTE DIUMENGE REIVINDIQUEM LA PILOTA A PILES\nFa escasament una hora m'he assabentat per partida doble que diumenge es televisa la final de l'individual de raspall. Al mateix temps que estava llegint un whatssap del Club de Pilota de Piles, estaven telefonant-me des de la tele antics companys.\nEstem davant una oportunitat històrica. Diumenge hem d'acudir tots al Trinquet amb cartulines i pancartes que pose: #RTVV NO ES TANCA. Ara mateix no hi ha censura a la tele, ni s'acosta cap polític per allí per tant tots els minuts de protesta eixiran íntegres. A més a més esteu veient com estos dies estan publicitant coses que es deixaran de vore com son les festes, tradicioins i la pilota.\nEsta setmana el públic tindrà veu en la tele i serà l'autèntic prtotagonista.\nPer tant vos convide a que aneu posant en Comentar d'ón veniu i quanta gent veniu a Piles.\nDiumenge no podeu fallar, demostrem-los als polítics que volem pilota a la tele, pública i en valencià.\nPublicado por La Cotorra de Simat en 15:42


Salari digne i millor distribució de la riquesa\nLa República Catalana ha de comprometre's amb un pla de reducció de les desigualtats i una millor redistribució de la riquesa per avançar cap a una societat més justa i solidària. El creixement de la recuperació econòmica no està arribant a tothom per igual i les desigualtats no fan més que incrementar-se. Vivim en una societat cada cop més desigual en que la pobresa no només no decreix sinó que es manté malgrat la bonança econòmica. La principal raó és el repartiment desigual del fruits del creixement econòmic que cada vegada van a parar a menys mans en detriment de la gran majoria de la població, i especialment de les persones més desafavorides.\nIncrementar el Salari Mínim Interprofessional\nIncrementar el Salari Mínim Interprofessional fins a situar-lo a un mínim de 1.000 euros mensuals, d’acord amb les recomanacions de la Carta Social Europea, reduint així les desigualtats salarials per la part baixa de l’escala.\nEstablir una escala salarial 1/12 per garantir una major equitat retributiva\nEstablir una escala salarial 1/12 per garantir una major equitat retributiva, on la part fixa del salari més alt no superi en més de 12 vegades el salari més baix. Aquesta mesura permetria regular les diferències màximes dintre de les empreses i a l'administració pública. A més afavoriria la progressiva reducció de la bretxa salarial de gènere, tenint en compte que les dones suposen el major percentatge del total d'assalariats menys retribuits.\nEvitar la subcontractació com a mecanisme de reducció de costos salarials\nEvitar que la subcontractació sigui usada com a un mecanisme per a reduir costos salarials. Per a fer-ho efectiu caldrà igualar el salari de subcontractats i contractats, desarticular la cessió legal de treballadors i falsos autònoms i evitar que les externalitzacions signifiquin una justificació per a l'acomiadament procedent.\nEliminar la bretxa salarial de gènere\nEliminar la bretxa salarial de gènere promovent la transparència retributiva a les empreses, així com el reforç i compliment de la igual remuneració en el treball.


El projecte “L’hort al terrat” disposa ja de 8 horts urbans gestionats per persones amb discapacitat a Barcelona - Diari de la Discapacitat\nIniciInclusió SocialEl projecte “L’hort al terrat” disposa ja de 8 horts urbans gestionats...\nEl projecte “L’hort al terrat” disposa ja de 8 horts urbans gestionats per persones amb discapacitat a Barcelona\nDesprés de la incorporació del terrat del Palau Foronda situat a l’edifici de la Síndica de Greuges de Barcelona\nEl terrat del Palau Foronda és el vuitè del projecte “L’hort al terrat” // Foto: Ajuntament de Barcelona\nEl projecte “L’hort al terrat”, impulsat per l‘Institut Municipal de Persones amb Discapacitat (IMPD), disposa ja de vuit horts urbans en terrats gestionats per persones amb discapacitat, després de la incorporació del terrat del Palau Foronda, situat a l’edifici públic de la Síndica de Greuges de Barcelona i l’Oficina Municipal d’Informació al Consumidor, a la Ronda Sant Pau, 43-45.\nAquest nou espai, gestionat per usuaris i les usuàries de les entitats de persones amb discapacitat Centre Psicoteràpia Barcelona (CPB) i Centre Condal, disposa d’una capacitat per a plantar 440 hortalisses, verdures i plantes aromàtiques.\nLes persones que conreen els horts tenen discapacitat física, intel·lectual o un trastorn de salut mental i disposen del suport tècnic de l’empresa Groots Hydroponics, que els ensenya a plantar, conrear i collir les hortalisses.\nEl projecte “L’hort al terrat” va començar la primavera de 2016 amb l’objectiu de fomentar la inclusió social de les persones amb discapacitat i es promoure la seva autonomia i aprenentatge en l’àmbit de l’horticultura a través de la cura dels horts.\nL’hort al terrat en escoles de primària\nDonada la bona resposta del projecte, l’any 2020 es va iniciar un nou projecte al terrat de l’escola pública Francesc Macià, al districte de Sants-Montjuïc. L’alumnat de 3r de Primària comparteix la cura i el manteniment de l’hort amb persones amb discapacitat intel·lectual i trastorn de la conducta del Centre de Dia Tres Pins de la Fundació Sant Pere Claver.\nterrat del Palau Foronda\nArticle anteriorL’equip de promoció del Disport FC aconsegueix el doblet de futbol sala per a persones amb paràlisi cerebral\nArticle següentAlumnes amb discapacitat intel·lectual es graduen en una formació per a l’ocupació i la vida autònoma a la UB


Gavà i Castelldefels, a la primera línia de les ciutats europees per la innovació - Gavà\nangle-left Gavà i Castelldefels, a la primera línia de les ciutats europees per la innovació\nLa candidatura presentada conjuntament pels dos municipis ha estat escollida per participar en el programa Intelligent Cities Challenge, impulsat per la Comissió Europea\nGavà i Castelldefels són dues de les 100 ciutats d’arreu d’Europa que formaran part de la xarxa Intelligent Cities Challenge (ICC), una iniciativa de la Comissió Europea per potenciar les tecnologies emergents i impulsar mesures ambicioses per millorar la qualitat de vida de la ciutadania i garantir el creixement, la sostenibilitat i la resiliència.\nDurant els pròxims dos anys, el consorci constituït pels dos ajuntaments per l’ocasió rebrà l’assessorament d’experts i les eines necessàries per desenvolupar el projecte anomenat Circular Data Driven Cities (CDDC).\nEs tracta d’una iniciativa liderada per l’Ajuntament de Gavà que compta amb un partenariat format per centres de recerca, societats publicoprivades i companyies privades: UPC, CETAQUA, Aigües de Barcelona i Tinkerers.\nCrear una estrategia basada en l'economia circular i la digitalització\nDissenyar un entorn virtual individualitzat on el ciutadà/na i empresa local puguin informar-se de la repercussió directa de les seves accions en relació amb l'empremta de carboni\nPropiciar un ecosistema local format pere agents de la quàdruplex hèlix (administració, centres de receerca, empreses i societat civil) que permeti cocrear de forma innovadora les accions i les futures implementacions possibles.\nLa candidatura també ha tingut l’aval d’una desena d’entitats socials i empresarials, entre elles CIMNE, Alteraid, GFI, Telefónica, Tech Friendly, AEBALL, Consell Comarcal del Baix Llobregat, Innobaix, PEMB, i associacions de Gavà i Castelldefels.\nDel 27 de febrer al 29 de maig, l’ Intelligent Cities Challenge (ICC) va rebre 130 candidatures de 192 ciutats de 20 països de la Unió Europea i del Regne Unit.\nUn dels requisits per optar-hi era tenir més 50.000 habitants. D’aquí que Gavà plantegés la creació d’un consorci amb Castelldefels per presentar i treballar de forma conjunta la candidatura.\nFinalment, s’han aprovat 88 sol·licituds. Aquest grup inclou 54 noves incorporacions, entre elles la de Gavà-Castelldefels que, juntament amb Terrassa, són les úniques ciutats catalanes; 26 ciutats que van participar en la iniciativa predecessora, i 8 ciutats mentores de la Unió Europea. Altres 10 ciutats internacionals completen la llista de les 100 ciutats que participaran en el repte de l’ICC durant els pròxims dos exercicis.\nA banda de rebre assessorament i formació especialitzada, les ciutats seleccionades es trobaran regularment per compartir els seus aprenentatges i experiències. També participaran en esdeveniments d’alt nivell i planificaran col·lectivament un canvi a gran escala, fent servir les tecnologies més avançades per aconseguir un creixement verd, intel·ligent i sostenible.


Comença el 15è cicle Dona Informa't amb una xerrada sobre l'autoestima femenina a càrrec de Gemma Lienas\nEts aquí:Les Garrigues»Altres poblacions de les Garrigues»La Granadella, seu de la 5a Marxa de la Boira el pròxim 13 de gener\nDijous, 08 Novembre 2018 18:59\nUn moment de la conferència al castell de Verdú. Laia Pedrós\nMés de mig centenar de persones han assistit aquest dijous al vespre a la primera xerrada de les tres programades en la 15a edició del cicle de conferències Dona Informa't, organitzat pel Consell Comarcal de l'Urgell, amb el suport dels ajuntaments d'Agramunt, Bellpuig i Verdú així com de la Diputació de Lleida.\nLa primera xerrada ha tingut lloc al castell de Verdú i ha anat a càrrec de l'escriptora Gemma Lienas la qual ha parlat de l'autoestima femenina, dels elements que hi influeixen i de les eines concretes que es poden fer servir per apoderar-se i millorar-la. A l'acabar, Lienas ha signat el seu darrer llibre, El fil invisible.\nLa consellera comarcal de la Dona, Imma Estadella, ha presentat l'acte recordant que en aquestes 15 edicions del cicle Dona Informa't s'han programat una seixantena de xerrades a les quals han assistit unes 7.000 persones.\nLa pròxima conferència tindrà lloc aquest dissabte 10 de novembre, al pavelló poliesportiu de Bellpuig. Anirà a càrrec de la tècnica especialista en dietètica i nutrició, Marta Vergés, que parlarà sobre Som més del que mengem. La darrera conferència es farà el divendres 14 de desembre, al Casal Agramuntí de la capital del Sió. El periodista i escriptor Gaspar Hernández tractarà sobre La intel·ligència emocional de les dones.\nLlegit 113 vegades\tDarrera modificació el Dijous, 08 Novembre 2018 19:14\nMés en aquesta categoria: « Llorens inaugura la restauració de la seva església, que ha estat més de tres anys en obres\tCreen vitralls a Sant Martí de Maldà per denunciar l'existència de presos polítics »\n11-09-2014 Llegit:3362 Altres poblacions de l'Urgell\n25-11-2008 Llegit:3138 Altres poblacions de l'Urgell\n26-11-2008 Llegit:2695 Altres poblacions de l'Urgell\n07-08-2012 Llegit:2605 Altres poblacions de l'Urgell\n24-07-2013 Llegit:2542 Altres poblacions de l'Urgell\n31-07-2013 Llegit:2446 Altres poblacions de l'Urgell\n13-04-2013 Llegit:2307 Altres poblacions de l'Urgell\n11-04-2013 Llegit:2079 Altres poblacions de l'Urgell\n25-04-2013 Llegit:2001 Altres poblacions de l'Urgell\n29-07-2009 Llegit:2450 Altres poblacions del Pallars Jussà\n22-08-2007 Llegit:2422 Altres poblacions del Pallars Jussà\n05-02-2013 Llegit:2386 Altres poblacions del Pallars Jussà\n22-01-2013 Llegit:2248 Altres poblacions del Pallars Jussà\n17-11-2011 Llegit:2236 Altres poblacions del Pallars Jussà\n11-04-2013 Llegit:2224 Altres poblacions del Pallars Jussà\n16-05-2012 Llegit:2211 Altres poblacions del Pallars Jussà\n22-09-2010 Llegit:2189 Altres poblacions del Pallars Jussà\n31-03-2010 Llegit:2157 Altres poblacions del Pallars Jussà


Inici > Participació > Eleccions > Presentació de candidatures a Junta de centre\nPresentació de candidatures Junta de centre\nDel 31d’octubre al 7 de novembre de 2019, a les 14:00.\nLes candidatures es presentaran mitjançant ENTREU en el formulari previst per a presentació de candidatures a CLAUSTRE i JUNTA DE CENTRE. Aquesta aplicació comprova automàticament que les persones que s’inclouen estan matriculades en alguna de les titulacions del centre pel qual es presenten.\nEl o la representant de la candidatura és la persona que fa la inscripció de la candidatura i de tots els membres que la integren. Ha de ser estudiant del mateix centre en què es presenta la candidatura, però no ha de formar part necessàriament de la mateixa.


Holiday home Ved Havet Hadsund Denm Hadsund Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Ved Havet Hadsund Denm-, Helberskov, Hadsund, Dinamarca, 9560 - Veure al mapaHoliday home Ved Havet Hadsund DenmVeure més fotosVeure més fotosVeure totes les 25 fotosVeure al mapaParticularitats que li encantaranWi-Fi gratuït en totes les habitacionssauna\nSobre l'allotjamentDescripcióConvenientment situat a Hadsund, Holiday home Ved Havet Hadsund Denm és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home Ved Havet Hadsund Denm, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions. A més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, nevera per satisfer els clients més exigents. Durant el dia podeu gaudir de l'atmòsfera relaxant de bany, sauna. Sigui quin sigui el motiu del seu viatge, Holiday home Ved Havet Hadsund Denm és una selecció idònia per a la vostra estada a Hadsund.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Coses a fer, maneres de relaxar-sesauna Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Arxius de Pere aragonès | Diari La República Checa\nAragonès amenaça fer caure el govern de Sánchez\nEl president de la Generalitat, Pere Aragonès , ha advertit aquest dimecres el president del Govern, Pedro Sánchez, que el cas de presumpte espionatge a líders independentistes afectarà la relació d’ERC amb l’Executiu: “El dany pot ser irreparable i repercutirà a el nostre suport al parlament, així com en les relacions entre els dos governs”.\nEl president de la Generalitat, Pere Aragonès, compareix després de valorar el cas d’espionatge a independentistes. ARXIU.\nEn una entrevista al diari alemany ‘Der Spiegel’, ha sostingut que la confiança en el Govern central “està danyada” i s’ha de restablir però ha insistit que això correspon a l’Executiu de Sánchez.\nEl president català ha reiterat que vol parlar aquest assumpte amb Sánchez en persona i no per telèfon, i alertat que si el Govern no fa res “seria un moment difícil”.\nDesprés de ser preguntat per si ERC retirarà el suport a Sánchez al Congrés si el Govern no inicia una investigació independent i assumeix responsabilitats pel presumpte espionatge, Aragonès ha contestat que encara no s’ha arribat al punt de decidir-ho.\nSi no existeix una assumpció de responsabilitat, serà molt difícil mantenir l’estabilitat parlamentària del Govern\nTot i això, en una altra entrevista a RAC1 el president ha estat molt més concret: “Si no existeix una assumpció de responsabilitat, serà molt difícil mantenir l’estabilitat parlamentària del Govern”, ha advertit Aragonès.\nSobre si pot afectar la taula de diàleg, Aragonès ha defensat de negociar amb el Govern per resoldre el conflicte català, però ha argumentat que s’ha de fer sense espionatge: “La qüestió no és si volem continuar negociant. La pregunta és si el Govern espanyol vol. Si ho fessin, no ens estarien espiant”.\nAragonès no se sotmetre a cap moció de confiança\nLa consellera de Presidència, Laura Vilagrà, ha tancat la porta a la qüestió de confiança a la qual s’havia compromès el president de la Generalitat, Pere Aragonès, amb la CUP-NCG a l’inici de la legislatura. “No hi haurà qüestió de confiança”, ha dit entrevistada pel diari ‘Ara’, i ho ha justificat perquè l’acord amb els anticapitalistes “deia que s’havien d’aprovar dos pressupostos i després es plantejaria una qüestió de confiança”, un escenari que no s’ha produït. “De moment no n’hem aprovat ni un amb la CUP i, per tant, a ERC tenim clar que no té sentit la segona part de l’acord”, ha assegurat. De fet, el mateix Aragonès ja havia dit en alguna ocasió que sotmetre’s a la confiança del Parlament havia “perdut sentit”.\nPrecisament sobre els comptes públics, ha defensat que “s’han de treballar amb molts mesos d’antelació” i per això ha anunciat que “cap a l’estiu” tornaran a “activar la maquinària” per preparar in negociar els comptes de l’any 2023. “Buscarem les aliances que calgui. És bo tenir pressupost cada any”, ha afegit.\nSobre la taula de diàleg amb el govern espanyol, ha reconegut que no s’ha reunit a principis d’any com defensava l’executiu català i ha confiat que se celebri “aviat”, abans de l’estiu. Vilagrà ha reivindicat la “discreció” en les converses amb l’Estat sobre el contingut de la taula i, per tant, no ha volgut avançar si tindrà com a fruit algun avenç per al català, però sí que ha asseverat que des de la Generalitat intenten “bastir acords” sobre autodeterminació, amnistia i desjudicialització de la política. Així mateix, ha emplaçat Unides Podem a “empènyer molt més” el PSOE cap a un acord.\nAragonès emplaça a fer “crèixer Tarragona i el país plegats”\nJornada de visites oficials a l’Ajuntament de Tarragona. El president de la Generalitat de Catalunya, Pere Aragonès, ha estat rebut oficialment per l’Ajuntament de Tarragona, en un acte on el cap de l’executiu català ha signat en el llibre d’honor del consistori i ha deixat diferents missatges de suport a la capitalitat tarragonina.\nAragonès i Ricomà durant la recepció oficial\nAragonès ha estat rebut a la plaça de la Font per l’alcalde Pau Ricomà. El cap de l’executiu català ha arribat a peu, acompanyat de la delegada del Govern Teresa Pallarès. A la porta esperaven els diferents regidors tarragonins de Junts, CUP, ERC i PSC, que han estat saludats pel president. Destacar l’absència de PP, Cs i, En Comú Podem i dels regidors no adscrits, Sonia Orts i José Luís Calderón.\nPosteriorment, Pere Aragonès ha signat al llibre d’honor de la ciutat al saló de plens de l’Ajuntament destacant “l’honor i el plaer” de poder visitar Tarragona i “constatar el seu dinamisme i compromís social”. El president també ha dit que espera fer créixer Tarragona i que des de la capitalitat tarragonina poder treballar per fer un país “millor, pròsper i amb llibertat”.\nFinalment, Pau Ricomà ha fet entrega d’un obsequi al president Aragonès, una joguina romana articulada de l’època clàssica. El cap executiu català prosseguirà la seva visita a la ciutat amb la inauguració de la seu institucional del Port de Tarragona. La visita a Reus ha quedat cancel·lada.\nREDACCIÓ4 Febrer, 2022\nValls s’emprenya amb Aragonès per no respectar les tradicions de les Decennals\nEls vallencs estan emprenyats amb Pere Aragonès. El mandatari català no va respectar les tradicions durant les Festes Decennals, delegant l’honor de portar la bandera de la ciutat a la processó. En aquest cas, l’acció va recaure en l’exalcalde de Valls i actual portaveu de Junts per Catalunya al Parlament, Albert Batet. Tanmateix, l’afer no ha agradat gens entre els més arrelats a la tradició vallenca.\nDes de fa més d’un segle, la bandera de la ciutat ha estat portada per una alta autoritat. A partir de la transició, l’encarregat de lluir-la ha estat el president de la Generalitat, però, el 2011 la tradició es va trencar. El llavors mandatari, Artur Mas, va delegar aquest honor en el conseller Felip Puig.\nEn aquell moment ja va sorgir el debat sobre la necessitat de mantenir la tradició, més encara quan l’anterior president, Jordi Pujol, va respectar la seva responsabilitat amb les Decennals de Valls el 1981 i 1991. Si bé el 2001 va haver de cedir l’acció a causa de la seva avançada edat. Llavors, l’encarregat de portar l’estendard va ser el president del Parlament, Joan Rigol. Caldrà esperar 9 anys més per saber si la tradició es recuperarà, o si per contra es continuarà menyspreant.\nEl Govern català aprova els pressupostos amb el “no” de la CUP\nCatalunya ja té els pressupostos aprovats per a 2022 amb els vots favorables del Govern (ERC i Junts), l’abstenció d’En Comú Podem i el vot en contra de la CUP, PSC, Cs, PP i VOX. La negativa cupaire ha preocupat al conseller d’Economia, Jaume Giró, qui ha expressat que “ha faltat la peça del 52%”. Cal recordar que el pacte de mandat -tirat endavant gràcies a la CUP- preveu una avaluació a mitja legislatura per repassar l’acord. Aquesta manca d’entesa amb les anticapitalistes podria dificultar la feina de l’executiu liderat per Pere Aragonès de cara als propers anys.\nEls pressupostos per al 2022 incrementen la despesa pública en més de 5.000milions d’euros (MEUR), que suposa un 17,3% més, fins arribar als 38.139 MEUR. Una major capacitat de despesa gràcies, en gran part, als 2.142 MEUR dels fons europeus per fer front a la covid. La inversió està previst que s’enfili fins als 3.951 MEUR, gairebé doblant la pressupostada el 2020, els últims pressupostos aprovats. Salut (1.456 MEUR), Educació (1.009 MEUR) i Drets Socials (905 MEUR) són els departaments que més creixen en valors absoluts. D’altra banda, el pressupost preveu 500 MEUR extraordinaris per a la covid mentre l’Estat no activi un nou fons.\nAragonès carrega contra Sánchez: “Les propostes són insuficients”\nEl president del Govern, Pere Aragonès, ha traslladat al president del govern espanyol, Pedro Sánchez, que les mesures que ha exposat en el marc de la Conferència de Presidents són “clarament insuficients”.\nAixí, Aragonès li ha reclamat “mesures més valentes, coordinades i a tot l’Estat, amb els matisos convenients per adaptar-se a la realitat epidemiològica de cada territori”. El president de la Generalitat ha reclamat l’extensió del fons covid per al 2022 per reforçar el sistema sanitari i crear ajudes econòmiques pels sectors afectats.\nAragonès, “sorprès” per les “poques mesures” anunciades per Sánchez, ha demanat que s’apliquin restriccions a altres comunitats autònomes i ha instat a seguir l’exemple d’altres països europeus.\nAragonès demana un “esforç” davant unes possibles restriccions\nEl president de la Generalitat, Pere Aragonès, ha demanat un “esforç” a la ciutadania davant de l’augment de contagis de covid-19 “molt vinculats a la variant òmicron”. “Extremem les precaucions, que encara estem en pandèmia”, ha reclamat en declaracions a La Marató de TV3 d’aquest dissabte.\nEl cap del Govern no ha avançat possibles restriccions que es puguin aplicar els pròxims dies i s’ha limitat a dir que la comissió delegada en la matèria “avaluarà” la setmana entrant quines mesures pren. Sí que ha demanat que a la conferència de presidents autonòmics de dimecres per abordar precisament la situació de la pandèmia els territoris amb una incidència semblant acordin “mesures similars”.\nTambé ha reclamat que es mantinguin els fons covid-19 per a l’any 2022 “per seguir ajudant en l’àmbit sanitari i també, si s’han de prendre mesures que afecten sectors econòmics i socials, poder-los compensar. Sobre la salut mental, que és l’objectiu de La Marató d’enguany, ha lamentat que “sempre ha estat com amagada” i ha considerat positiu “que se’n parli”. “Eliminem l’estigma”, ha proclamat.\nEsquerra ‘salva’ els pressupostos pactant amb En Comú Podem\nFinalment hi haurà acord pels pressupostos entre el Govern de la Generalitat i En Comú Podem. Així ho ha anunciat el president del Govern, Pere Aragonès, a la resta de membres del seu executiu. El mandatari té previst comparèixer a Palau per explicar els detalls de l’entesa amb En Comú Podem.\nLa notícia arriba poc abans que comenci el Ple dedicat als comptes catalans de 2022 i després de la negativa de Junts per Catalunya de negociar amb el grup que presideix Jéssica Albiach al Parlament.


El temps a l'Escala: Previsió Meteorològica pel 22 i 23 de Març\nDijous 22 de Març de 2012:\nEstat del cel: Cel tapat durant tota la jornada, amb alguna escletxa de sol a darreres hores de la tarda. Entre mig matí i primera hora de la tarda es tornaran a animar les pluges, que cauran de forma moderada i força continuada. Poden anar acompanyades de tempesta i puntualment de forta intensitat. A la tarda anirant remitint mica en mica fins a desapareixer a darreres hores del dia.\nVent: Entre llevant i xaloc moderat de matinada i fins a mitja tarda de força 3/5 a 4/6. A partir de la nit anirà baixant d'intensitat.\nEstat de la Mar: Forta Maror tota la jornada amb àrees de maregassa de matinada i matí. Mar de fons de llevant de 2m d'alçada.\nDivendres 23 de Març de 2012:\nEstat del cel: Cel variable de matinada, amb tendència a obrir-se moltes clarianes i que a primera hora del matí ja domini l'ambient força asolellat. A partir de mig matí i migdia el cel ja restarà totalment serè. Ambient agradable amb remuntada de temperatures màximes.\nVent: Xaloc fluix de matinada de força 2/4, passant a direcció variable o estones de calma a partir de mig matí.\nEstat de la Mar: Maror passant a marejol a partir de migdia, encara mar de fons de llevant entre 1 i 1,5m d'alçada.


Redacción | lunes, 22 de febrero de 2021, 11:15\nARCHIVADO EN | AP7 Mossos robatori\nMossos d'Esquadra de la Unitat Operativa de Mobilitat han detingut el principal investigat d'un robatori violent que va tenir lloc el passat 11 de setembre a l'àrea de servei de Montseny Sud de l'AP-7, quan uns desconeguts van assaltar una turista que viatjava des de Portugal i estava descansant del seu trajecte. Els autors dels fets li van sostreure una bossa de mà que contenia joies valorades en 400.000 euros\nImatge aérea de la AP7. @ep\nLa investigació es va iniciar a partir de la denuncia de la víctima, que explicava que l'havien distret per sostreure-li la seva bossa de mà de l'interior del vehicle que estava obert. En adonar-se de les males intencions, va intentar impedir-ho, però els assaltants no van dubtar en utilitzar la violència per aconseguir el botí.\nLes gestions dels investigadors van permetre identificar un grup de 3 persones especialitzats en cometre furts a turistes de forma habitual i reiterada. Actuen a l'aeroport de Barcelona i Madrid, així com a les autopistes catalanes, amb l'objectiu de diversificar el lloc on delinqueixen per dificultar la seva localització i detenció.\nConcretament en les àrees de servei de les autopistes, un membre del grup distreu a la víctima i l'altre aprofita que el vehicle no està tancat amb clau per obrir unes de les portes posteriors i sostreure la bossa de mà o efectes personals. El tercer membre espera amb el vehicle en marxa a una distància prudencial i quan s'ha perpetrat el furt, els recull per abandonar el lloc de forma ràpida.\nLa detenció es va realitzar el passat 16 de febrer durant l'entrada i escorcoll que van fer els mossos a l'Hotel de Barcelona on residia habitualment. Per no ser localitzat ni cridar l'atenció, el compte de l'apartament que habitava era pagat mensualment per diverses persones del seu entorn i a més combinava les estances a Barcelona amb temporades a Madrid per dificultar la seva localització.\n1.- En cas d'avaria del vehicle (punxada de rodes o manifestacions de segones persones de foc als neumàtics) atureu-vos en un lloc segur amb els elements de seguretat (armilles i triangles emergència), tanqueu el vehicle i presteu atenció a les persones que s'aturen per tal d'ajudar donat que podria tractar-se de possibles lladres.\n2.- Guardeu els objectes de valor en un lloc no visible del vehicle.\n3.- Si us atureu per descansar, presteu especial atenció a les distraccions per part d'altres persones i en cas de baixar del vehicle per descansar tanqueu-lo sempre amb clau.\n4.- En cas d'accedir a l'interior del restaurant o zones de pícnic és necessari tenir en tot moment les pertinences controlades.\n5.- Si heu estat víctima o testimoni dels fets, cal que truqueu immediatament al telèfon d'emergències 112 i aporteu el màxim de dades dels autors (vehicle i descripció) i del lloc dels fets.


Ajuntament de Cardona/Ja és al carrer el nou número de la revista municipal "Més Cardona"\nData i hora oficials: 21/04/2021 13:18\nJa és al carrer el nou número de la revista municipal "Més Cardona"\nÚltima revisió 31-12-2020 11:40\nLa revista 'Més Cardona' suma ja trenta-quatre números d'informació municipal periòdica\nEl número 34 de la revista municipal 'Més Cardona' ja és al carrer. L'Ajuntament ja està repartint exemplars a les cases de la vila i és previst que al llarg d’aquesta setmana i la vinent ja siguin a les llars de tots els cardonins, així com a diferents equipaments públics.\nL'edició recull les principals notícies de Cardona del darrer trimestre del 2020 i, en aquesta ocasió, la portada es dedica a una de les dones cosidores que, durant el confinament del mes de març, van confeccionar centenars de mascaretes pels cardonins.\nEn les següents pàgines, trobarem informació sobre l’afectació de la pandèmia al municipi i els ajuts que el consistori ha destinat per pal·liar-ne els efectes; el pla de mandat de l’Ajuntament, els primers habitatges de lloguer a la colònia Arquers, el nou conveni amb Càritas per ajudar la població més vulnerable o les dades recents de l’Oficina Local d’Habitatge, entre d’altres temes.


Fomentant una societat xarxa participativa i segura.-\njosomid | 19 Gener, 2009 17:39 | Compartir:\nDijous 22 de gener, de 16,30 a 20,30 hores tindran lloc les intervencions de l'informàtic Benjamí Villoslada (Bitassa) i del pedagog Bartomeu Mut (Projecte Xarxa Segura) dins el cicle de conferències dedicat a la Identitat digital, a la Sala de Cultura Sa Nostra d'Eivissa.\nLa xerrada de Benjamí Villoslada porta per títol "Eines de la web 2.0 per a la construcció de la identitat digital". Villoslada presentarà les oportunitat que Internet ofereix per crear i gestionar bé la identitat digital i com aquestes accions permeten crear-se una determinada reputació. La valoració positiva o negativa d'algú no depen únicament d'allò que fa, sinó d'allò que els altres diuen d'ell. L'opinió de la resta d'internautes pot destruir la credibilitat d'un individu. Per això és important ser creïble i que els altres et valorin positivament. Potser Benjamí també ens parlarà sobre com aquesta reputació i valoració es tradueix en credibilitat, i fins i tot es pot quantificar, de fet Benjamí Villoslada -i Ricardo Galli- són socis fundadors de Menéame, un lloc social de promoció de notícies, amb més de setanta mil usuaris que hi participen enviant i votant notícies i comentaris. Allà per tant, la reputació es transforma en karma, una valoració numèrica de la nostra reputació: és evident que per actuar dins determinades comunitats virtuals el karma esdevé un element no únicament de regulació enfront dels abusos i de les notícies fraudulentes sinó tota una competició entre els participants de la comunitat per assolir la major credibilitat i la millor reputació. Analitzarem què és el web 2.0, si és una moda momentània i l'únic per crear una identitat digital. Veurem els diferents llocs i eines electròniques per mantenir i crear la nostra identitat: publicant, creant relacions socials i comentant les publicacions d'altres -cosa que també és una altre forma de publicar. En paraules de Villoslada: "Coneixerem els llocs principals en els quals publicar i participar; veurem com obrir-hi la nostra paradeta.Per tenir èxit sovint cal més d'un lloc; sovint no n’hi ha prou només amb un bloc, amb un perfil a una xarxa social, o limitar-nos al correu electrònic. Cal conèixer quines són les connexions possibles entre les diferents eines. Perquè els interlocutors són tant importants com les eines cal valorar l'ambient de cada lloc i adaptar-nos-hi. La forma en què usam les eines, seguir la «netiqueta» de cada lloc, és important si volem assolir una bona reputació. Aprendrem a fer un seguiment acurat de les reaccions d'altres a allò que publiquem. També dels temes que ens interessen per poder-nos-hi afegir. Si volem experimentar amb diferents identitats digitals, hem d'anar alerta de no ser descoberts. Veurem mètodes per a descobrir les diferents identitats d'una sola persona."\nVilloslada és informàtic (tot i que li agrada més dir-se bitòleg) des de 1984 i freelance des de 1987. En una primera etapa, fins l’any 1995, desenvolupava exclussivament programari de gestió a mida per a empreses. Amb l’arribada d’Internet, començà a participar en fòrums de discussió a la xarxa, cosa que li va servir per conèixer els mestres dels mitjans de comunicació que li ajudaren a dedicar-s'hi professionalment, com Jordi Vendrell i Alfred Comin. Fins l’any 2004, va escriure regularment per a les publicacions .net Conexión, PC Format, Web, Ciberp@is, i Datamation. A partir de 2004 va començar a escriure només al seu bloc. La tasca professional de difusió del bit ara és mitjançant la ràdio, televisió, cursos i xerrades. És l'editor i presentador del Mallorca en Xarxa, a Ona Mallorca, i col·labora setmanalment amb l'Ítaca (TV Mallorca), Tassa i mitja (IB3 Ràdio), Tercer paràgraf (Ona Mallorca) i Hoy por hoy Mallorca (SER). Participa regularment en cursos d'estiu i postgrau a l'UIB i UdL. Des del 2000 fa feina exclusivament en la consultoria, manteniment, instal·lació i adaptació de programari lliure. És soci fundador del lloc meneame.net juntament amb Ricardo Galli.\nPer la seva part, el pedagog Bartomeu Mut, membre del grup Educació i Ciutadania de la UIB i del Projecte Xarxa Segura, farà una presentació que porta per títol "Preservar la identitat dels menors: consells per a pares i educadors". Mut assenyala: "Les noves tecnologies de la informació i la comunicació han contribuït de manera decisiva a transformar molts aspectes de la nostra forma de vida. La complexa realitat que ha configurat l’eclosió del fenòmen Internet, i també altres tecnologies, no ha d’afectar de manera negativa els drets i llibertats individuals que, avui potser més que mai, han de ser protegits. Les tecnologies no han de suposar una ruptura amb les formes de regular la societat ni de salvaguardar els valors fonamentals. Més bé al contrari, haurien de convertir-se en elements enfortidors bàsics en la consolidació i l’extensió de la llibertat, l’autonomia, la participació, la justícia i demés valors socials. Internet, també dita la xarxa de xarxes, és una potentíssima eina en mans de qualsevol usuari, amb enormes possibilitats, però també presenta riscos. És oportú advertir i aconsellar dels riscs de la xarxa a aquells individus que per les seves característiques hi són potencialment més vulnerables: els i les menors. Els principals riscs associats a Internet i els joves es converteixen en realitats palpables en tres marcs fonamentals: 1) en l’àmbit jurídic o legal: dret de protecció de dades personals, xarxes de pornografia infantil, drets de propietat intel·lectual; 2) en el pla ètic o moral: exposició de menors a continguts violents, explícitament pornogràfics, etc; i 3) en l’àmbit conductual: alteració de comportament i relacions humanes, conductes preadictives i adictives, etc El concepte de seguretat a Internet, en aquest context, pretén donar cos a una manera d’emprar Internet per part de les persones usuàries, especialment aquelles menors d’edat, que redueixi de manera conscient els riscos i incrementi els beneficis resultants de les enormes possibilitats pròpies de les TIC mitjançant el seu ús eficient, raonat, crític, respectuós, basat en el coneixement de la realitat digital i adaptat a les necessitats pròpies de cadascú. El concepte de seguretat a Internet ha d’anar lligat al de capacitació personal, amb la finalitat de fonamentar l’ús de la xarxa en aquells aspectes més positius. S’ha de fomentar una capacitació que permeti a les persones usuàries escollir lliurement aquells contignuts que li resultin útils i interessants, deixant de banda allò prescindible, evitable i inútil per al seu desenvolupament personal. Aquesta capacitació o alfabetització digital ha d’ajudar a les persones més joves a comprendre millor el món que les envolta i poder gaudir-ne i participar-ne plenament. La sessió analitzarà la generació digital enfront de la generació catòdica i abordarà el concepte de l’empantallament, és a dir la identitat dels joves a i mitjançant les pantalles."\nMut és llicenciat en Pedagogia per la Universitat de les Illes Balears (2000-2004) i postgrau en Gestió i Polítiques Culturals per la Universitat de les Illes Balears (2005-2006). Des de l’any 2007 és becari FPI del Departament de Pedagogia Aplicada i Psicologia de l’Educació a la Universitat de les Illes Balears (2007) i membre del grup de recerca de la Universitat de les Illes Balears “Educació i ciutadania”. Entre les diferents línies de recerca del grup destaquen els usos socials de les tecnologies de la Informació i la Comunicació. Participa en el projecte Xarxa Segura, un projecte de l’Oficina de Defensa dels Drets del Menor, la Fundació IBIT, Sa Nostra i la Universitat de les Illes Balears, gestionat pel Grup de Recerca Educació i Ciutadania de la UIB. La seva finalitat és la promoció de l’ús segur i responsable d’Internet entre els ciutadans més joves de les Balears.\nEntrada lliure. Aforament limitat. Reconegut 1 crèdit de formació al professorat. Les persones no docents podran rebre un certificat si s'inscriuen amb anterioritat i assisteixen al 80% del cicle. Per a més informació i inscripcions es pot contactar amb la Sala de Cultura “Sa Nostra” d'Eivissa (Carrer Aragó, 17, 07800 Eivissa), telefònicament 971 30 52 39 o mitjançant l'adreça electrònica cultura.eivissa@fundacio.sanostra.es


DIUMENGE XXIV DURANT L'ANY - CICLE A - Parroquies de Viladecans\nDIUMENGE XXIV DURANT L’ANY – CICLE A\nInici » DIUMENGE XXIV DURANT L’ANY – CICLE A\nLectura de l’evangeli segons sant Mateu 18,21-35\nEn aquell temps, Pere preguntà a Jesús: «Senyor, quantes vegades hauré de perdonar al meu germà el mal que m’haurà fet? Set vegades?» Jesús li respon: «No et dic set vegades, sinó setanta vegades set.\nPer això passa amb el Regne del cel com amb un rei que va voler demanar comptes als qui ocupen els llocs de govern. Tot just començava, ja li van presentar un dels seus ministres, que li devia deu mil milions. Com que no tenia res per pagar, el rei va manar que venguessin tots els seus béns, i a ell mateix, amb la seva dona i els seus fills, els venguessin com a esclaus, per poder pagar el deute.\nPerò ell se li llançà als peus i li deia: “Tingueu paciència i us ho pagaré tot.” Llavors el rei, se’n compadí, el deixà lliure i li perdonà el deute. Quan sortia, trobà un dels seus col·legues que li devia uns quants diners, l’agafà i l’escanyava dient-li: “Paga’m tot el que em deus.”\nL’altre se li llançà als peus i el suplicava: “Tingues paciència i ja t’ho pagaré.” Ell no en va fer cas, i el va tancar a la presó fins que li pagués el deute. Els altres col·legues, en veure-ho, se n’entristiren molt i anaren a informar el rei de tot el que havia passat.\nEl rei el cridà i li digué: “Que n’ets, de mal home! Quan tu em vas suplicar, et vaig perdonar tot aquell deute. No t’havies de compadir del teu col·lega, com jo m’havia compadit de tu?” Llavors el rei el posà en mans dels botxins, perquè el torturessin fins que pagués tot el deute. Això farà amb vosaltres el meu pare celestial si cadascú no perdona de tot cor el seu germà.\nSeguim amb el capítol 18 de sant Mateu, en l’anomenat discurs de la comunitat. Jesús estableix una sèrie de pràctiques necessàries per a la construcció d’una bona comunitat; i si diumenge passat parlàvem de la correcció fraterna, avui se’ns proposa la necessitat de saber perdonar.\nLa pregunta de Pere sobre quantes vegades s’ha de perdonar obté una resposta de Jesús que fa al•lusió al llibre del Gènesi on es deia que el descendents de Caín havien volgut venjar setanta vegades l’assassinat d’un dels seus… Jesús ho deixa ben clar: el perdó no es qüestió de quantitat, sinó de qualitat…\nI per il•lustrar la reflexió sobre el veritable perdó, l’evangeli afegeix la paràbola del servidor immisericordiós, a fi d’ensenyar-nos que no podem ser implacables amb els altres i voler que siguin generosos amb nosaltres. El Pare nostre ens ho exigeix: perdona’ns como nosaltres perdonem…\nAvui el perdó no gaudeix de massa bona acceptació en la convivència quotidiana de les persones i de les famílies, i es que perdonar es una mostra de riquesa i de llibertat interior. El perdó es la millor expressió de la conducta de Déu.\nDIUMENGE XXIV DURANT L’ANY – CICLE A2020-09-122020-09-11https://parroquiesdeviladecans.cat/wp-content/uploads/2018/07/logo-parroquies-de-viladecans-sant-climent-llobregat-01.pngParroquies de Viladecanshttps://parroquiesdeviladecans.cat/wp-content/uploads/2020/09/24-diumenge.png200px200px


Nova entitat a Tivissa!\nPublicat per Bastoners a 22:43 Cap comentari:\n1a DIADA BASTONERA DE REUS\nDissabte, 5 de Juliol, actuem a Reus.\n- A 2/4 de 6 de la tarda: presentació de les Colles participantsa l’I.E.S. Salvador Vilaseca.\n(Temps per canviar-se).\n- A 2/4 de 7 de la tarda: sortida dels grups cap a la Plaça del Baluart, on iniciarem la Cervcavila que recorrerà els principals carrers i places del Casc Antic de Reus.\n-En arribar a les Peixateries Velles fotografia de les Colles.\n- A les 8 de la tarda: ballada final a la Plaça del Mercadal, i entrega de records.\n- A les 9 del vespre: sopar de germanor al Claustre de l’I.E.S.Salvador Vilaseca.\nEn acabar el sopar Ball de Gralles amb PENTAGRALLA, Grup de grallers\nSalut i bastons!\nPublicat per Bastoners a 23:13 1 comentari:\nFES-TE SOCI: Pica amb Tivissa!\nEls bastoners de Tivissa hem engegat una campanya de socis, per poder tirar endavant la nostra entitat, amb una quota de 10 euros anuals. Tota persona qui hi estigui interessada, es pot apuntar als següents establiments:\n- Bar Societat\n- Gelateria Yolanda\n- Forn de pa Saladié\n- Forn de pa Rosanna\n- Estètica Montse\n- Llesqueria Ilerca\n- Queviures Goretti\n- Botiga Montse\nTambé podeu contactar amb nosaltres, enviant un correu a: bastoners@tivissa.lamalla.net\nCom a socis, farem un sopar o dinar a l'any, us farem un carnet, us informarem de les diferents actuacions, i tindreu obsequi a meitat de preu, (com per exemple, en la venta de les samarretes).\nPublicat per Bastoners a 16:14 Cap comentari:\nEn commemoració als 15 anys dels Grallers de Tivissa, el proper 26 d'abril, els bastoners de Tivissa tornarem a ballar pels veïns del nostre poble, a les 18:30h a la plaça de la Baranova.\nA més, hem creat nous balls i estarem encantats de poder ballar-los en un acte com aquest!\nPublicat per Bastoners a 18:22 Cap comentari:\nBenvolguts bastoners i bastoneres,\nLa Junta Directiva dels Bastoners de Tivissa us informa que el proper dissabte dia 23 de febrer es celebrarà una assemblea general per debatre alguns temes referents a l’entitat.\nL’acte es realitzarà a la Sala d’Actes del Casal Cultural a les 19:00 h.\nEs prega la màxima assistència per part de tots els bastoners/es i dels pares i mares del més menuts.\n1. Presentació de la junta\n2. Vestuari de la colla\n3. Finançament de l’entitat\n4. Sortides, actuacions i trobades de bastoners\nMarta Anguera Vidal\nPublicat per Bastoners a 16:57 Cap comentari:\nJa ens hem estrenat!!\nEl passat diumenge 03 de febrer, els bastoners de Tivissa vam pujar a l'ermita de Sant Blai, a fer el que seria la nostra primera actuació.\nLa veritat es que estavem una mica nerviosos. El cap de setmana havia sigut llarg i amb elCarnaval pel mig, però això no va impedir que treguessim forces i el resultat va ser força positiu.\nAbans d'actuar, vam dir unes paraules per megafonia, però per problemes tècnics, no van a arribar a la gent que estava fora a la plaça. El missatge era:\n" Tal dia com avui, ara fa 15 anys, els Grallers de Tivissa feien la seva primera actuació a Sant Blai. Avui, els bastoners, juntament amb la companyia dels grallers, ens estrenem per primera vegada, ballant cançons tradicionals de la nostra vila. Ens estem endinsant en el món bastoner, i avui us farem una petita demostració del que hem aprés fins ara. No podem acabar, sense nombrar la pres¡encia d'en Joan Rosselló, el nostre mestre, des d'aquí li volem agraïr, un cop més, la seva ajuda. Esperem que us agradi"\nActe seguit, vam formar les files, i els grallers van començar a tocar la cançó "Veïna", que ens l'hem marcada com a inici de les nostres actuacions. Vam sortir de dins l'ermita i vam anar picant i ballant fins dalt a l'era. Hi havia força espectació i moltes ganes de que sortís tot molt bé.\nUn cop vam arribar a l'era, el grup "dels petits" van ballar la Jota de Tivissa, i acte seguit, la Dansa, amb aquella melodía tan enganxosa i apreciada pels tivissans i tivissanes. Finalitzada la seva actuació, vam entrar el "grup gran" i vam fer els mateixos balls que havien fet abans els petits.\nEstem molt contents de l'acolliment i els ànims de la gent, i esperem que aquesta actuació hagi servit per fer-nos agafar encara més ganes de picar, ballar i montar noves coreografíes, promociant les músiques de les nostres terres.\nEsperem sorprendre'us ben aviat amb nous balls!!\nTambé, donar les gràcies i un reconeixement, a tots els altres bastoners de Tivissa, que per diferents motius, no van actuar amb nosaltres el dia de Sant Blai. Esperem que no hi faltin a la pròxima!!\nI evidentment als grallers també, tot i que ja els contem com a bastoners, encara que toquin la gralla o la caixa. Formen part d'aquesta nova entitat.\nSalut i força bastons!!\nUn cop més, em fet ressò entre la premsa, aquí us deixem el link del diari "El Punt":\nPublicat per Bastoners a 17:45 Cap comentari:\nEls bastoners de Tivissa per fi tenim data per la nostra primera actuació!\nAl llarg d’aquests mesos, des de que ens vam formar com entitat, hem estat fent l’assaig casi cada cap de setmana. Tot se’ns ha endarrerit una mica, però finalment ens veiem mínimament preparats per fer-vos una petita demostració de la feina feta fins ara acompanyats dels grallers i les cançons de la nostra cultura tivissana.\nAixí que serà tot un plaer actuar a Tivissa el pròxim 3 de febrer, a la diada de Sant Blai, a les 12h,\nEns disculpem d’antuvi perquè encara no tenim acabat el vestuari, però esperem que això no ens ho tingueu en compte. També disculpar-nos perquè no podrem estar tots els bastoners, només ens serem uns quants, però esperem que la pròxima vegada ja puguem actuar amb plena formalitat!\nEns veiem per Sant Blai!\nPublicat per Bastoners a 12:47 Cap comentari:\nDisseny: Era'e Ortet (erae@mixmail.com)\nSom una nova entitat que ens estem formant al municipi de Tivissa. El passat agost vam realitzar uns tallers de ball de bastons a la plaça de la Baranova, i degut a l'èxit, hem apostat per crear la nostra pròpia colla. Ens hem batejat com a: BASTONERS DE TIVISSA. FORÇA BASTONS!!!\nLes nostres actuacions:\n- 3 de febrer: Tivissa, Sant Blai\n- 20 d'abril: Tivissa, amb l'Escola de Música\n- 26 d'abril: Tivissa, Jornades culturals: 15 anys de grallers\n- 24 de juliol: Tivissa , Festa Major\n(amb els Bastoners de l'Aleixar)\n- 5 de juliol: Reus\n- 26 de juliol: Vila-seca (TROBADA NACIONAL)\n- 30 d'agost: L'Aleixar\nLLOC D'ASSAIG: Casal Cultural\nPròxim dia d'assaig:\n- Dimecres, 2 de juliol\n- Dijous, 3 de juliol\n- Divendres, 4 de juliol\nCoordinadora Ball de Bastons\nBlocs amics i entitats de Tivissa\nExtream Team Tivissa


La papallona bella i migradora atalanta ja és a casa nostra - El temps\nAtura't, cerca un indret amb flors i observa el teu entorn\nNestor Gomez 27/10/2021 - 11.47 Actualitzat 29/10/2021 - 11.18\nDurant aquests últims dies milers d'exemplars de papallones atalanta (Vanessa atalanta) han creuat el Pirineu i han arribat a Catalunya procedent del centre i nord d'Europa. Si aneu a la muntanya, als parcs o als jardins fixeu-vos si entre les flors volen les atalantes.\nLa papallona Vanessa atalanta a Barcelona (Eva Gimeno)\nL'atalanta és coneguda amb el nom de rei, per la seva mida i pels colors que dibuixen les ales. És una de les papallones més esteses pel món, coneguda per la seva bellesa i per les migracions de milers de quilòmetres que repeteix cada any cercant els indrets amb unes temperatures temperades per desenvolupar-se. Fugen del fred hivernal del nord d'Europa i de la calor estival dels països mediterranis.\nCuando tiene las alas desplegadas, se identifica fácilmente por sus bandas anaranjadas 🔶\nEn el extremo de las alas anteriores, puntos blancos. En el de las posteriores, negros ⚪⚫\nPresenta manchas azules en el ángulo anal 🔵\n🤔 Es inconfundible respecto a otras especies pic.twitter.com/675YsmoV09\n uBMS (@uBMS_project) October 11, 2021\nCatalunya és parada intermèdia en el seu camí. En aquesta època viatgen cap al sud, cercant terres més càlides on passar l'hivern. En canvi, a la primavera, entre abril i maig, les tornem a veure en el seu camí cap al nord per trobar indrets amb temperatures més agradables. Una part d'aquestes papallones migratòries es queden a casa nostra durant l'hivern, unes altres viatgen cap a la resta de la península Ibèrica i, fins i tot, arriben a les Balears.\nLa papallona Vanessa atalanta a Arenys de Munt (Àfrica Llivina)\nMés que un viatge és una travessia. Si ens posem en la pell de la papallona, les distàncies es magnifiquen fins a gairebé l'infinit. Si nosaltres triguem poques hores a arribar a Escandinàvia en avió o uns quants dies en el cas dels ocells. Des del put de vista de la papallona, triga setmanes a fer aquest gran desplaçament. S'estima que pot arribar a 15 km/h gràcies al seu poc pes, inferior a un gram, i a les grans ales que bat amb força per recórrer aquestes grans distàncies.\nLa bella i viatgera papallona atalanta ja és aquí


La Impremta Masó torna a Girona | Col·legi de Periodistes de Catalunya\nInici / Actualitat / La Impremta Masó torna a Girona\nLa Impremta Masó torna a Girona\nUna exposició permet recular en el temps per descobrir com funcionava la Impremta Masó (1889-1992), on s'imprimia el "Diario de Gerona de avisos y noticias", llibres, revistes i tota mena de papers\nAjuntament de Girona - CRDI\nFins al 29 de setembre es pot visitar a la Fundació Rafael Masó de Girona l'exposició "Treballem per l’art: La Impremta Masó de Girona (1889-1992)", una antologia d’un segle de la cultura visual, literària i periodística de la ciutat.\nDe la Impremta Masó en sortia cada dia el Diario de Gerona de avisos y noticias –més endavant Diari de Girona– i també s’hi van produir els magnífics programes de les activitats que es feien a la sala Athenea, entre 1914 i 1917; i esplèndides edicions de llibres de Joaquim Torres Garcia, Josep Tharrats, Miquel de Palol i Narcís Masó, entre d’altres. Això a més d’incomptables fullets, programes, revistes i tot tipus de papers impresos.\nLa Impremta Masó va funcionar durant més de cent anys als baixos de la casa del Carrer de les Ballesteries. La va crear Rafael Masó i Pagès amb l'objectiu d'imprimir el Diario de Gerona de avisos y noticias, que volia recuperar l'esperit del diari El Constitucional del seu pare, Gaudencio Masó i Ruiz de Espejo. A diferència del seu progenitor, Rafael Masó Pagès va adquirir maquinària d'impremta i la va instal·lar als baixos de la Casa Masó, tant per imprimir el diari com per fer serveis generals d'impressió de llibres i tota mena de documents.\nEl Diario de Gerona de avisos y noticias, de caràcter conservador i catòlic, es va imprimir als baixos de la casa familiar fins al 1936. El primer número va sortir el 28 de setembre de 1889, dues setmanes després que aparegués el darrer exemplar d'El Constitucional. Rafael Masó va dirigir el diari fins que va morir, al 1915. El seu fill, Santiago Masó i Valentí, va continuar amb la feina d'impressor i, de fet, la Impremta Masó va funcionar a Girona fins a l'any 1992.\nRafael Masó Pagès va néixer a Barcelona el 1851, fill primogènit de Gaudencio Masó i Paula Pagès i Monserdà. Va estudiar Dret a Bolonya, on es va interessar per la pintura, art que desenvoluparia tota la vida. Quan va tornar de Bolonya va exercir de procurador i d'administrador i el 1877 es va casar amb Paula Valentí. El matrimoni va anar a viure a la casa de les Ballesteries, propietat de la seva dona, on van néixer els seus onze fills: Santiago (1878-1960), Rafael, l'arquitecte (1880-1935); Artur (1882-1882), Joan (1883-1973), Francesc de Paula (1885-1902), Àngela (1886-1960), Josep (1887-1887), Alfons (1889-1889), Narcís (1890-1953), Maria de la Bonanova (1892-1981) i Paula (1894-1957).\nTot i la feina del diari, Rafael Masó i Pagès no va abandonar mai la seva professió judicial, com a procurador dels tribunals. Va ser degà del Col·legi de Procuradors, regidor de l'Ajuntament de Girona i diputat de la Corporació Provincial. Va morir a Girona el 17 d'octubre de 1915.\nL'exposició "Rahola foto 2019" inicia la seva itinerància\nConvocat el VII Premi Josep M. Planes d'investigació periodística\nEl Museu d'Art de Girona mostra el fons artístic del diari AVUI\nEsmorzar amb la periodista hondurenca Dina Meza\nBusquem candidats a rebre les Mosques Borda i Grossa!


Vila-real pren mesures per a solucionar la demanda de personal del sector industrial - Fundació Globalis\nFundació Globalis participarà en les accions impulsades per l'Ajuntament de Vila-real enfocades a millorar la ocupabilitat\nL'alcalde de Vila-real, José Benlloch, es va reunir el dijous 4 de maig a membres de l'Associació Espanyola d'empreses de Maquinària i Béns d'Equip per a la Indústria Ceràmica (Asebec), amb el seu president Juan Vicente Bono al capdavant; i amb representants de la Conselleria d'Educació i la Taula de Formació Professional de Vila-real, per a plantejar mesures conjuntes a la demanda de mà d'obra qualificada en la indústria provincial.\nLa cita va tenir lloc després que els empresaris de Asebec traslladaren a l'Ajuntament les seues dificultats a l'hora de trobar mà d'obra qualificada per a treballar en les seues indústries. Una manca deguda al fet que aquest tipus d'indústries requereixen d'un perfil de treballador molt concret: un treballador que ve de la formació professional i que posseeix molts coneixements pràctics.\nLa regidora d'Educació de l'Ajuntament de Vila-real, Mónica Aragoneses, va afirmar després de la reunió: «Ens trobem en una situació paradoxal perquè, mentre que les indústries calculen que tenen 300 llocs de treball per cobrir a causa de la falta de personal format en àrees com les de soldat, caldereria o electromecànica, els cicles de FP sobre aquestes matèries que s'ofereixen en els instituts de Vila-real amb prou faenes tenen demanda».\nA la fi de corregir aquest «desajustament» l'Ajuntament ha organitzat, amb la col·laboració de Fundació Globalis, una sèrie de jornades informatives en els centres de Vila-real que imparteixen Formació Professional o Cicles Formatius relacionats amb la indústria. En aquestes jornades, membres de Asebec i empresaris del sector, acostaren a pares i alumnes de 3º i 4º d'ESO les seves experiències a fi de «prestigiar la formació professional i conscienciar tant a estudiants com a famílies de les possibilitats que ofereixen els cicles associats a la indústria, amb una inserció laboral del 100% dels alumnes», tal com va apuntar José Benlloch durant la trobada.\nAquestes jornades informatives estaran acompanyades per altres accions a fi de millorar la ocupabilitat dels joves de la localitat i la seua difícil inserció dins del mercat laboral. Algunes d'elles passen per la realització de pràctiques formatives en les empreses de la localitat o la pròpia sensibilització dels alumnes per part dels centres educatius.


Una borrasca de primera categoria porta pluja i neu a Catalunya - El temps\nUna borrasca de primera categoria porta pluja i neu a Catalunya\nLa precipitació continuada de la matinada i part del matí dona pas a una tarda de ruixats més irregulars, localment intensos, i amb una cota de neu que estarà al voltant dels 700 metres\nAlberto Alcántara 27/02/2016 - 15.43\nEn 24 hores, entre les 6 del matí de divendres a les 6 de matí de dissabte, el temps ha fet un tomb radical, amb l'arribada d'una pertorbació profunda, malgrat que a una velocitat insuficient per considerar-la una ciclogènesi explosiva. La pressió atmosfèrica s'ha situat per sota dels 990 hPa durant algunes hores.\nA més, tenim molt d'aire fred a 5.500 metres d'alçada, com mostra el mapa següent que combina la pressió en superfície amb les temperatures a 500 hPa. Això reforça la inestabilitat i, a la vegada, pot fer caure la cota més avall de l'esmentada.\nEl gruix de la pertorbació ha arribat amb registres irregulars. Meteocat té activat l'avis per neu a moltes comarques. La cota de neu a la tarda pot quedar ubicada entre 600 i 700 metres, però novament amb risc de ruixats que arrosseguin la neu a cotes inferiors al voltant dels 400 metres.\nNeu a #IvarsdUrgell cota 270 mm (via Edgar @edgaraa93 ) https://t.co/xzfdjzwz5O #nevada324 #nevadaCatRàdio pic.twitter.com/VGPTs5Gse4\n Alberto Alcántara (@alcantara_alb) 27 de febrer de 2016\nA banda de la nevada, haurem de tenir compte amb el vent, canviant amb l'arribada de l'ull de la pertorbació. Durant la primera part del dia del dia bufarà de ponent i mestral al sud, amb cops forts cap al tram final de l'Ebre. El vent anirà girant i acabarà bufant de gregal, amb cops moderats o forts a tot el litoral litoral, prelitoral central i Pirineu. Meteocat també ha emès avisos per vent i mala mar.\nLes precipitacions més abundants i extenses han caigut de matinada al centre i sud del país. Després, s'ha anat imposant una dinàmica de ruixat, que continuarà durant la tarda a qualsevol punt del país. El risc de precipitacions localment intenses i puntualment abundants vindrà acompanyat de possibles tempestes i calamarsades. Compte perquè de cara al vespre, les pluges poden reactivar-se a la façana litoral i, sobretot, a les comarques de Girona.\nDavant d'aquesta situació, sigueu prudents i seguiu l'evolució del temps. Diumenge, la inestabilitat quedarà més concentrada cap a l'est i el Pirineu.\nDiumenge, més inestabilitat cap a l'est i al Pirineu\nEl temps MIGDIA - 27/02/2016\nEl cap de setmana nevarà en zones poc habituals\nJoan Delort: "Demà, molta cautela, i davant qualsevol episodi de neu, millor quedar-se a casa"


29/04/2018 Blanca Serra\nEnmig del fàstic immens que produeix la sentència sobre la violació en grup d’una noia a les festes de sant Fermín de Pamplona, violació interpretada pel tribunal com un simple “abús sexual”, ja res no ens pot sorprendre de les actuacions de la “justícia” espanyola ni en el pla social, ni en el pla polític ni en cap de les seves manifestacions: ja sigui una jutge que mana exhumar el cadàver de Salvador Dalí en una decisió grotesca i malversadora, ja sigui una altra jutge que, contradient tot seny històric i obviant proves evidentíssimes de la pertinença històrica d’aquest art sacre al Bisbat de Lleida, es posa en contra de la conservació del patrimoni d’aquest antiquíssim bisbat i ordena el trasllat forçós “manu militari” a terres ara del bisbat de Barbastre d’obres d’art religiós del Reial Monestir de Sixena i de parròquies de la Franja de Ponent restaurades i conservades amb tota legalitat al Museu Diocesà i Comarcal de Lleida i al Museu Nacional d’Art de Catalunya. Ja sigui una justícia que admet una querella de la patronal catalana Foment del Treball contra el dret de vaga exercit per la Intersindical-CSC també amb tota legalitat el passat 8 de novembre; i ja no diguem el macrojudici de la causa general contra el poble català que estan preparant els poders espanyols (el legislatiu, l’executiu i el judicial “juntos y revueltos”) des de diverses i diferents instàncies judicials i institucionals - des del sinistre jutjat número 13 del TSJC, fins al Tribunal Suprem, l’Audiència Nacional, el Tribunal Constitucional, el Tribunal de Cuentas i el Consejo de Estado -. I per damunt de tots, sembla, impera “el tribunal suprem” dels informes del Benemèrit Cos de la Guàrdia Civil, en qualitat d’executor i investigador dels fets a la vegada.\nQuin és, entorn d’aquest primer de maig, el treball i el debat de l’esquerra independentista? Estem treballant i donant suport a mobilitzacions i organització de sectors com les treballadores dels serveis del sector hoteler (les Kellys), el recent sindicat de llogaters, el sindicat de manters, els sindicats dels sectors públics, les lluites per l’equitat i igualtat en el treball de dones i homes... però no es pot dir que l’esquerra independentista tingui un projecte clar i potent d’enfortir el sindicalisme de classe republicà i independentista; en una recent convocatòria de la militància de la CUP per a conformar un nou secretariat nacional, en les presentacions dels candidats i candidates que optaven al SN figuraven els seus currículums: hi constava, entre altres informacions, el fet de estar sindicat: doncs bé, vaig comptar fins a 6 opcions diferents: des del candidat/ata que no estava sindicat fins a membres de la CGT, de la Intersindical-CSC, de la USTEC-IAC, de la COS, i de CCOO. I segur que no s’esgota aquí el catàleg . Això no penso que obeeixi a una estratègia deliberada sinó a una manca de debat i d’estratègia del conjunt de l’esquerra independentista. Per a quant un sindicalisme amb arrels de país, no sucursalista i amb aspiracions a contribuir a capgirar-ho tot? Quina mena de insubmissió general o vaga general política o aturada de país pot tirar endavant seriosament si no compta amb un sindicalisme de ruptura poderós i fiable?\nEns veurem en les manifestacions per la república i els drets laborals aquest Primer de Maig a la tarda a Barcelona i Girona, al migdia a Figueres, Mataró, Igualada... Visca el Primer de Maig! Visca la República dels Drets Socials!


Revista escolar: M’agrada molt estudiar\nM’agrada molt estudiar\nLlegir, per mi, avui en dia, és un plaer! Quan era joveneta i anava a escola, no m’agradava mai llegir novel·les. Però donada la importància amb què els professors m’ho demanaven, les llegia.\nJa al començament de qualsevol història, la seva lectura, m’avorria, em cansava i, per tant, em costava animar-me per avençar pàgines.\nPer sortir-me’n, feia corre la meva imaginació pensant quin seria el final; però, com que els professors ens aconsellaven llegir des del començament fins a la fi, de mica en mica, avançava unes quantes pàgines, i hi dedicava una quantitat de temps fix cada dia. També ens demanava que anéssim deixant un senyal a la pàgina en què ens aturàvem.\nLlegir un bon plec de fulls va ser un martiri: per una banda perquè no m’agradava llegir tantes pàgines per assabentar-me com acabarien els fets d’aquelles històries d’amor, d’acció, de terror, de suspens o un d’un altre tema.\nPer sortir d’aquest calvari, sempre feia una cosa que em guardava com a gran secret, i sense que ningú no ho sabés, llegia unes quantes pàgines del final, les que m’expliquessin i aclarissin com acabaria la història llegida.\nQuan m’assabentava de si els personatges morien, o de si serien feliços per sempre més, o si es casarien, etc; només, a partir d’aquell moment naixia en mi la màxima implicació en la lectura; aleshores llegia amb passió i amb molta curiositat el transcurs dels fets.\nPerò avui no necessito saber el final d’un llibre per estimilar-me en l’estudi d’alguna assignatura. Ara llegeixo perquè guanyo alegries. I, de passada, conec gent que s’atreveix a fer el mateix que jo, només perquè volem fer-ho…\nAnimo la gent de la meva edat, i de més edat encara, perquè es decideixi a estudiar, sobretot informàtica, que és una cosa que, encara que sembli complicada, és molt útil.\nAutora: Berni Carreño\nPublicat per jlmiqueo a 2:39\nEtiquetes de comentaris: berni_carreño, josep_lluis_miqueo, narracions, primavera_2010\nCFA Palau de Mar 31 de gener de 2011 a les 2:56\nUn article molt in teressant!\nManel Bellart 31 de gener de 2011 a les 3:00


Posposat el festival Lloret Negre arran del confinament comarcal | Nova Ràdio Lloret\nUn moment del festival del 2020 (Lloret Negre)\nEl certamen de cinema i novel·la negra, s'havia de fer aquest dissabte i diumenge, però es trasllada al cap de setmana del 3 i 4 de juliol.\nPosposat el festival Lloret Negre, dedicat al cinema i la novel·la negra, que s’havia de fer aquest dissabte i diumenge. La cita es trasllada al cap de setmana del 3 i 4 de juliol.\nHa confirmat les noves dates la fundadora de Lloret Negre, Angelique Pfitzner, que ha comentat que el motiu de posposar el festival és per no coincidir amb el confinament comarcal, ja que hi ha molts participants que provenen de fora de La Selva.\n“Som més que un festival, som una família unida, i si el festival no es pot fer per a tots, no es fa per a ningú”\nEl programa serà exactament el mateix que hi havia previst per aquest cap de setmana, amb entregues de premis literaris i cinematogràfics, projeccions de pel·lícules, taules rodones i el primer seminari de criminologia de Catalunya, entre altres coses.\nAlguns dels convidats seran el psiquiatre forense José Cabrera (de Cuarto Milenio), els periodistes Carlos Quílez, Víctor Amela i Vicenç Sanclemente, el president del Col·legi de criminòlegs de Catalunya, Daniel Llimones, la directora de l’Observatori de desaparicions forçoses de menors i escriptora, Neus Roig, i una delegada de l’entitat Bebés Robados, María Montserrat Roca.\nEl festival Lloret Negre compta amb la Joieria Grau com a principal patrocinador i amb la col·laboració de PDePà i Viajes Olympia.\nArticle anteriorXatrac impulsa un projecte d’educació ambiental a les escoles i instituts\nArticle següentLa justícia dona la raó a l’Ajuntament, que no haurà de pagar la reparació de plaça Sicardis


L'AEAU organitza un curs d'atenció al client en anglès — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'AEAU organitza un curs d'atenció al client en anglès\nL'AEAU organitza un curs d'atenció al client en anglès\nS'hi mostrarà les nocions necessàries per poder respondre en gestions internacionals. Les classes començaran el 4 de febrer\nCurs d'atenció al client en anglès (AEAU)\nL'Associació d'Empresaris de l'Alt Urgell (AEAU) organitza un curs d'atenció al client en anglès. L'activitat formativa, oberta a tothom, començarà el 4 de febrer i serà impartida per Laura Moliné, directora del centre Kids&Us de la Seu.\nEls continguts bàsics del curs presenten com a objectius essencials els de saber presentar-se i saludar en anglès, com descriure un producte, com donar informació i resposta a les preguntes dels clients sobre una mercaderia, i com establir una conversa en un establiment. El ritme de la formació s'adaptarà al nivell inicial dels participants.\nLes classes es faran els dilluns i dimecres, de les 3 a 3/4 de 5 de la tarda, al CETAP, a la tercera planta del Centre Cultural Les Monges. La inscripció és gratuïta però cal confirmar-la prèviament. Es pot fer a través de l'AEAU, al telèfon 621 224 515 o bé al correu info@aeau.org. La data límit per apuntar-se és el 23 de gener.


Equipo Nizkor - Decret 129/2014, de 27 de setembre, de convocatòria de la consulta popular no referendària sobre el futur polític de Catalunya.\nEn coherència i com a conseqüència dels fets descrits, el present Decret, alhora que dóna compliment al mandat parlamentari i democràtic sorgit de les darreres eleccions catalanes, apropa la regulació necessària per fer efectiva la crida ciutadana i la subsegüent realització de la consulta, d'acord amb els requisits procedirnentals que exigeix el capítol II de la Llei. En particular, s'apliquen els articles 10, 11 i 12 que prescriuen la facultat de convocatòria per part del president de la Generalitat i es fixa el contingut que ha de recollir la norma d'acord amb el conjunt dels requeriments que estableix la legislació sobre consultes populars no referendàries. D'aquesta manera, la normació es realitza amb ple respecte al principi de legalitat així com també als principis, previstos a l'article 2 de la Llei, de transparència, publicitat, claredat, accés a la informació, neutralitat institucional, primacia de l'interès col·lectiu, pluralisme, igualtat i no-discriminació, inclusió, protecció de les dades de caràcter personal i retiment de comptes.\nD'acord amb els articles 4.2 a) i 10.1 de la Llei 10/2014, del 26 de setembre, de consultes populars no referendàries i d'altres formes de participació ciutadana,\nÚnicament es pot respondre la pregunta de la lletra b) en el cas d'haver respost "Sí" a la pregunta de la lletra a).\n3. La votació anticipada per dipòsit es durà a terme entre els dies 20 i 25 doctubre de 2014, ambdós inclosos.


Entrevista a Víctor Küppers: “La motivació és el que diferencia els cracks dels chusqueros” | AMPA IPSE BLOC ... un espai per a la comunicació i per a la participació.\n18/11/2017 — ampaipse\nVíctor Küppers és llicenciat en Administració i Direcció d’Empreses i Doctor en Humanitats. Actualment treballa com a formador i conferenciant, i dóna classes de Direcció Comercial a la Universitat Internacional de Catalunya i la Universitat de Barcelona. Va ser vicepresident de Barna Consulting Group i Assistant Professor de IESE.\nTambé va a donar conferències i xerrades en col·legis i centres educatius sobre com “Viure amb Entusiasme en la família”. El 12 de desembre de 2017 dona una xerrada a l’AMPA IPSE de Barcelona (per més informació, cliqueu aquí).Després de la seva ponència en Grans Profes 2016, SCHOOL MARKET va voler saber més sobre la seva filosofia de la motivació a través d’aquesta entrevista.\nCom organitza la seva jornada laboral?\nLa meva jornada laboral varia molt, és totalment irregular perquè a vegades viatjo, de vegades tinc sessions al matí i en altres ocasions a la tarda, hi ha dies que tinc classe a la universitat, però cada dia comença igual, reviso la meva agenda i ordeno el dia per poder fer tot el que tinc previst. El que si intento és posar-me 3 partits de tennis a la setmana i planificar espais de 2 0 3 dies per estar tranquil a Camprodon, ho necessito, m’ajuda a frenar, a pensar.\nQuin paper juga, o ha de jugar, el màrqueting motivacional en l’educació?\nLa motivació, en l’educació i en tots els àmbits és el que diferencia els cracks dels chusqueros, els grans dels mediocres. Tots som capaços de fer moltíssimes coses quan estem motivats i se’ns fa una muntanya qualsevol cosa quan estem desmotivats.\nCreu que els centres són realment conscients de la necessitat de tenir una estratègia de màrqueting i comunicació?\nNo tots. En qualsevol cas, el millor màrqueting ho fan els alumnes satisfets.\n¿Comuniquen bé les escoles?\nLa majoria d’ells comuniquen bé internament, amb alumnes, pares, però no fan una bona comunicació de cara als pares i alumnes potencials, potser perquè no ho necessiten i molts d’ells ja tenen els alumnes que necessiten. Potser no hagin de “captar” activament clients nous perquè ja ho fan passivament.\nCom podrien vendre millor el seu treball els professors?\nEls grans professors es bolquen en la seva vocació d’ajudar els seus alumnes a tenir millors coneixements i a ser millors persones, ajuden als seus alumnes a treure el millor que porten dins, els motiven, els il·lusionen i els influeixen positivament. Els seus alumnes, la seva qualitat humana i intel·lectual, són la millor venda del seu treball.\nDes de la seva posició de formador, escriptor, conferenciant i consultor quins canvis s’haurien de dur a terme en el nostre sistema educatiu segons la seva filosofia de vida?\nJo crec que hauria de formar-molt més als nens en valors, amb assignatures com ètica i filosofia que s’haurien d’incloure en tots els cursos escolars. La societat la canviarem i la farem molt millor amb l’educació. Nens amb valors com la integritat, la solidaritat, la compassió, la bondat, l’excel·lència seran pares, polítics, metges, directius que faran que el món sigui millor d’aquí a uns anys.\n« Els espais de criança es reivindiquen\nAprendre a programar a l’escola trenca barreres socials i de gènere »


Bases culinàries per a plats cuinats - Miracle Global\nHome / Productes / Espècies i condiments / Bases culinàries per a plats cuinats\nLa línia de bases culinàries consisteix en preparats deshidratats en pols desenvolupats a partir de matèries primeres i extractes seleccionats per a l’elaboració de plats cuinats. L’objectiu d’aquestes bases és oferir als cuiners la possibilitat d’obtindre un producte personalitzable, constant i òptim.\nCom a productes estrella disposem de Bases per a l’elaboració de croqueta casolana, Salsa Beixamel per a canelons, Bases culinàries per arrossos (de marisc, negre, paella…) així com Caldos, Cremes i Salses per a carns.\nA continuació detallem alguns dels productes més destacats d’aquesta innovadora línia de condiments.\n– Beixamel i croquetes: bases per a salsa beixamel i pasta de croquetes\n– Caldos de carns, pollastre, peix, verdures…\n– Arrossos: marisc, negre, paella mixta i valenciana.\n– Cremes de marisc, xampinyó, pollastre, carbassó, pastanaga, espàrrecs…\n– Gaspatxo i salsa de tomàquet.\n– Salses per a carns: boletus, pebre verd, bolonyesa, formatges…\n– Salses per a peixos: verda, dos pebrots, xipirons…\n– Salses vinagretes; cèsar, iogurt, bbq, kètchup, mojo picón, chimichurri…\nCom totes les formulacions, són adaptables i variables perquè cada cuiner pugui portar el producte cap al seu terreny fins aconseguir personalitzar-lo i distingir-lo. Si estàs interessat en algun producte no dubtis en contactar amb nosaltres per a ampliar-ne informació o demanar mostra. Per a volums grans, també podem desenvolupar formulacions a mida.\nAmplia la informació i consulta el CATÀLEG DE BASES CULINÀRIES


Llistant 1 de 10 de 922 notícies disponibles\nMig miler d'alumnes comencen els cursos de català per a adults en dotze municipis de les Terres de l'Ebre\nEn total de 520 persones van iniciar el dia 23 de setembre cursos de català per a adults 2018-2019 que impartix el Centre de Normalització Lingüística de les Terres de l'Ebre (CNLTE) durant el primer trimestre del període 2019-2020.\nAdeu a l'eminent filòleg i medievalista suís Curt Wittlin\nAvui ha tingut lloc l'acte de comiat a l'eminent filòleg i medievalista suís Curt Wittlin al tanatori de Ferreries, a Tortosa.\nS'ha mort el filòleg i expert en literatura medieval Curt Wittlin, resident a Tortosa\nEl 23 de setembre de 2019 va morir a Tortosa el filòleg i expert en literatura medieval Curt Wittlin, als 78 anys. Wittlin, nascut a la ciutat suïssa de Reinach (Basilea), va fixar l'any 2003 la seua residència a la capital del Baix Ebre.\nNova oferta de cursos de català 100% en línia Parla.cat\nDurant el mes d'octubre s'obre un nou període de matrícules per als cursos del Parla.cat 100% en línia amb tutor dels nivells Bàsic,Elemental, Intermedi i Suficiència.\nEl CNL lliura cartells del lèxic casteller a les des colles de les Terres de l'Ebre\nEl Centre de Normalització Lingüística de les Terres de l'Ebre (CNLTE) ha lliurat a les dos colles castelleres del territori cartells amb la terminologia bàsica castellera, editats pel Consorci per a la Normalització Lingüística (CPNL), el TERMCAT i el Departament de Cultura de la Generalitat.\n1 de 93 • 1 2 3 4 5 6 7 8 9 10... Següent


L'aquari, de David Vann\nDavid Vann (Alaska, 1966) explicava en una entrevista que per escriure L’aquari havia partit d’una imatge inicial —una nena mirant els peixos de l’aquari municipal de Seattle amb un senyor que li parla al costat—, i havia sabut que l’home, desconegut llavors, tindria un pes en la història encara imprevista. “Mai abans havia estat en un aquari. Tampoc sabia com continuar la narració. Pensava en els diàlegs de la nena i l’home vell”. “M’encanta escriure sense cap planificació. Així vaig descobrint el que realment vull explicar. L’inconscient transforma les meves històries”. L’aquari (traduït per Yannick Garcia, amb pròleg de Jordi Puntí, a Edicions del Periscopi) és el primer llibre que Vann planteja sense el pes d’una evident autobiografia.\nL’encert de la novel·la és el desplegament del drama des del punt de vista de la protagonista, la Caitlin, que és alhora la veu narradora. Cada dia, sortint d’escola, aquesta nena de dotze anys passa l’estona a l’aquari fins que la seva mare plega de la feina d’estibadora. La rutina diària de la Caitlin, els diàlegs amb l’home vell i els dibuixos dels peixos s’intercalen, al llarg del primer terç de la novel·la, amb la vida al costat de la seva mare Sheri, que lluita per sobreviure mentre puja la filla sola.\nUn món ritualitzat, tranquil i prou innocent, d’una candidesa confiada, narrat amb una prosa àgil amb diàlegs versemblants, ben construïts, uns capítols curts que ajuden a no parar de llegir fins que esclata el primer clímax, que et manté en tensió fins al segon, quan la vida de la mare es remou en descobrir que la seva filla parla amb un home gran a l’aquari. Com si es tractés d’un personatge tràgic, l’enfrontament amb la veritat amagada li fa emergir la ira i el dolor enterrats. I la mare n’esdevé tant o més víctima que la filla que, fins llavors exempta de la culpa, haurà d’assumir la duresa del passat que arrossega la seva mare. En aquest punt el món es converteix en un lloc hostil, només salvat a mitges per personatges secundaris com la seva amiga Shalina o l’Steve, el nòvio de la mare. “Mentre escrivia pensava que estava fent un llibre sobre una mare que necessitava perdonar el seu pare, però a poc a poc em vaig adonar que un dels temes importants era si el perdó d’una filla a la seva mare era possible o no.”\nLa prosa d’aquesta segona part canvia d’estil: s’abandona el lirisme metafòric de l’aquari, el blau cobalt es tenyeix d’una violència sangonosa i seca, cantelluda, angoixant i escatològica. Aquell oceà íntim que era l’aquari es converteix en una peixera esgarrifosa d’aigua podrida per als qui potser podran merèixer una segona oportunitat.\n“Els pares són déus capaços de crear-nos i destruir-nos”. “Tot el que ens passa, fins a la cosa més petita, deixa un bony, i són bonys que no desapareixen mai”.\nEl nostre fat vindria a ser l’herència familiar que, si bé no ens determina, ens condiciona, perquè les famílies són com peixos que segueixen un patró. “Ja s’han adonat que viuen en peixeres?”, li pregunta la mare a la Caitlin al principi de la novel·la. “Els aquaris són grans peixeres que completen per si sols un món.” Tots vivim amb pànic en aquest aquari humà i fugim quan no podem suportar la pressió. “No hi ha cap vida capaç de conèixer la d’algú altre.”\nAquesta és, doncs, una novel·la de retrobament, que tracta de la covardia emocional, amb una trama de misteri ben aconseguida que es llegeix a ritme de thriller, tot i que el desenllaç prengui el to d’un conte de Nadal. Potser aquest final no queda tan desencaixat si tenim en compte que cita més d’una vegada Willy Wonka, de Charlie i la fàbrica de xocolata.\n“El meu animal totèmic és l’halibut, perquè va començar tenint un ull a cada banda del cos, però ara els té tots dos a la banda superior i fa una ganyota terrible. És un peix que viu sol al fons de l’oceà. Per a mi és una metàfora perfecta del que ens passa durant l’adolescència.”


XarxaLlull: Els estudis catalans a l'exterior al Diari de Girona\nEls estudis catalans a l'exterior al Diari de Girona\nper Info Llengua - Thursday, 12 August 2010, 13:00\nEl Diari de Girona ha publicat en el seu dominical del 08 d'agost del 2010 un monogràfic sobre els estudis catalans a l'exterior signat per Laia Quintà.\nEl reportatge consta de quatre pàgines dedicades a l'actualitat de les universitats que ofereixen tant estudis de llengua com de cultura catalana arreu del món. A més, inclou entrevistes a les professores Anna Brasas de la Universitat de Sant Petersburg, Elisabet Capdevila de la Universitat de Colònia, Anna Betelem Borrull de la Universitat Humboldt de Berlín i del professor Todd Mack de la Universitat de Stanford.\nUs en deixem una còpia aquí amb les pàgines corresponents. Si voleu l'arxiu original el trobareu a la versió digital del Diari de Girona.


"Donar resposta a les noves necessitats del mercat". Aquest és l'objectiu que té el Pla Anual de formació per a la digitalització del comerç presentat este matí pel regidor de Promoció Econòmica, Pablo Úbeda. El regidor destacava durant la presentació "que este projecte que compta amb la col·laboració de Càmara València i l'Associació Comerç In, atén també una demanda que el propi sector comerç i serveis ens ha fet", manifestava.\nEl Pla està format per diversos tallers formatius que s'estructuren en tres grans àrees: ús de les noves ferramentes, digitalització i aspectes legals del comerç electrònic així com estratègies publicitàries en els nous entorns. Úbeda explicava que "es tracta de cursos impartits per professionals de l'àmbit, gratuïts i oberts a tots els comerços i serveis de la ciutat perquè entenem que la digitalització del comerç de proximitat és una necessitat urgent per tal de no perdre competitivitat davant les grans multinacionals".\nEn esta mateixa línia es pronunciava la gerent de l'Associació Comerç In, Amparo Boscà, al explicar que "la forma de comprar ha canviat. Per tant, nosaltres ens hem d'adaptar perquè la ciutadania continue venint als nostres comerços. A dia de hui, molts comerços desconeixen el funcionament de les noves ferramentes i no tenen presència online, cosa que considerem fonamental en un món cada vegada més globalitzat i competitiu", manifestava.\nEl Pla començarà el proper 13 i 14 de març amb el curs "Fotografia amb mòbil per a comerços". Els dies 25 i 27 de març amb el curs "Gestió del canvi davant la digitalització", que permetrà executar un pla d'acció individual. Serà a l'abril quan tinga lloc els cursos centrats en l'ús de noves ferramentes com "Whatsapp Business" o les aplicacions de geocalització per utilitzarles per incrementar les nostres ventes al entendre que la compra no és sols una transacció sinó un procés.\nDurant maig, els cursos versaran sobre la "comunicació digital per a vendre més" i "Comerç electrònic. Aspectes legals", on els assistents podran aprendre sobre el dret de desistiment o firma electrònica. La formació conclourà al juny amb un taller sobre "Instagram creatiu", que permetrà aprendre trucs i tendències per potenciar la marca que qualsevol comerç i servei té. Les persones que estiguen interessades en participar a estos tallers poden sol·licitar més informació o inscriure's a l'Oficina de Promoció Econòmica-AFIC, al telèfon: 962918227 o per correu: ontinyent.promeadmin@cv.gva.es


Les previsons d'ones al terminal, surfista! – GNULinux||||CAT\nAquests és un post dedicat a tots els surfistes amants del GNU/Linux. Ho sé. N’hi deuen haver pocs i més encara que parlin català. Però estem orgullosos de cobrir aquest sector d’usuaris per petits que siguin 🙂\nDoncs fins ara sempre que voliem mirar l’estat del mar, consultavem les taules portuaries de l’estat espanyol, corresponent en el meu cas a Tarragona. Aquestes taules son difícils d’extreure la informació d’una simple vista, així que m’he decidit a crear un petit script anomenat surf que ens diu ràpidament i sense haver d’obrir el navegador les previsions d’ones pels pròxims dies.\nAbans d’instal·lar-lo ens hem d’assegurar de tenir el programa lynx instal·lat. Ho farem amb la següent ordre\nInstal·lar-lo és tan fàcil com escriure en una terminal les següents ordres\nwget http://gnulinux.cat/dev/surf.tar.gz ;\ntar xvzf surf.tar.gz;\nEns demanarà la contrasenya de suprausuari i ja està!\nAra si vivim a Tarragona, per saber les previsions de mar, nome? caldrà escriure en una terminal\nSi vivim a Barcelona escriurem\nO si som de vinaròs\nPer veure l’ajuda\nI vinga, ara ja només ens queda anar a fer surf, a disfrutar 😉\nRoger on 7 de febrer de 2009 at 19:29\nEl programa va molt bé! És molt útil per la gent que ens agrada surfejar per les nostres contrades. Visca la penya buggy!!!\nroger on 6 de març de 2009 at 00:20\nDemà es prepara una molt bona sessió. He sofert una petita addicció a aquest programa, ja que estic tot el dia consultant les taules portuàries.\nVoldria afegir que ara mateix, també pots estar engantxat a les taules portuaries, concretament a Tarragona, des de qualsevol lloc del món, accedint a la secció de la pàgina web\nMoltes gràcies pel desenvolupament d’aquest apartat. El món del surf et recompensarà demà amb bones ones!!!\nguillem on 7 de març de 2009 at 12:23\nCelebro que trobis aquest programa útil. La veritat és que va molt bé i sobretot poder-lo consultar a través del navegador ja que molts cops no tenim el nostre sistema gnu/linux amb el programa instal·lat.\nPer cert, ja t’has recuperat de la sessió d’ahir? Va ser molt gran!!! 😉